18 መስከረም 2019 መግለጺ ስእሊ, ማሓሙድ ኣሕመድ ሸሪፎ ምስ ብዓልቲ ቤቱ ነበር ኣስቴር ፍስሃጽዮን ካብቶም ኣብ 18 መስከረም 2001 ኣብ ትሕቲ ቀይዲ ዝኣተዉ ላዕለዎት ሓለፍቲ ኤርትራ እዮም ኣብ መስከረም 2001፡ ላዕለዎት ሓለፍቲ ኤርትራ ዝነበሩ ፖለቲከኛታት፡ ናብ ፕረዚደንት ኤርትራ ኣቶ ኢሳይያስ ኣፈወርቂ ሕቶ ድሕሪ ምቐራቦም ኣብ ቀይዲ ካብ ዝኣትው 18 ዓመቶም ኮይኑ'ሎ። 11 ካብቶም ብ 'ጉጅለ 15' ዝፍለጡ ላዕለዎት ሓለፍቲ ነበር፡ ኣብ እዋን ሰውራ ኤርትራ'ውን ካብ ቀንዲ ኣባላት ማእከላይ ሽማግለን ኣባላት ፖለቲካዊ ቤት ጽሕፈትን ዝነበሩ'ዮም። ካብቶም ሕቶ ዘቕረቡ፡ ኣባላት 'ጉጅለ 15' እቶም ዓሰርተ ሓደ፡ 18 መስከረም 2001 ኣብ ቀይዲ ክኣትዉ እንከለዉ፡ ካልኦት 4 ኣባላት እቲ ጉጅለ ድማ ኣብዚ እዋን'ዚ ኣብ ስደት ዝርከቡ እዮም። ንምዃኑ፡ እቶም ኣብ ቀይዲ ዝርከቡ 11 ላዕለዎት ሓለፍትን ኣዘዝቲ ሰራዊትን ነበር በዓል መን እዮም?
